**Skabelon til privatlivspolitik**

**Oplysningstekst til medarbejdere – sådan bruger vi dine personoplysninger**

I henhold til persondatalovgivningen er vi forpligtede til at informere dig om, hvordan vi behandler og deler dine personoplysninger. I forbindelse med dit ansættelsesforhold, indsamler og behandler [navn på virksomhed] som dataansvarlig en række personoplysninger om dig.

I denne privatlivspolitik beskriver vi forhold omkring vores behandling, brug og videregivelse af personoplysninger i den forbindelse. Vi behandler kun de personoplysninger, der er nødvendige for dit løbende ansættelsesforhold.

# Typer af oplysninger og formål

Vi indsamler og behandler følgende personoplysninger om dig:

|  |  |
| --- | --- |
| Indsæt kategorier af personoplysninger – listen skal være udtømmende og skal indeholde alle de oplysninger, som indsamles i ansættelses-forholdet, f.eks.:   * Ansættelseskontrakten * CPR-nummer til brug for f.eks. indberetning til SKAT * Bankkontooplysninger til udbetaling af løn * Løn- og skatteoplysninger * Kontaktoplysninger på nærmeste pårørende i tilfælde af nødstilfælde el.lign. * Antal sygedage og barns sygedage | * Helbredsoplysninger * Arbejdstidsregistrering * Logning af IT-, internet- og e-mailbrug * Eventuelle samarbejdsproblemer, klager eller advarsler, opsigelser fra dig eller virksomheden * Foto * A-kasse * Mv. |

De formål, som vi indsamler og behandler oplysningerne til, er følgende:

|  |  |
| --- | --- |
| Indsæt formål, f.eks.:   * Beregning og udbetaling af løn og evt. bonus * Indberetning til SKAT * Oprettelse af pensions- eller forsikringsordning * Administration af fravær, ferie og orlov samt fravær i forbindelse med graviditet, fødsel, adoption og forældreorlov | * Håndtering af eventuelle samarbejdsproblemer, klager eller advarsler * Håndtering af eventuel opsigelse fra dig eller virksomheden * Overholdelse af gældende lovgivning (fx EU’s Databeskyttelsesforordning) og andre legitime formål. * Oprettelse af medarbejdersignatur. |

# Det juridiske grundlag for indsamling og behandling af personoplysningerne

Det juridiske grundlag for vores indsamling og behandling af dine personoplysninger er følgende:

|  |
| --- |
| * Dit CPR-nummer og skatteoplysninger: Vi indhenter dit CPR-nummer til brug for lønbehandling og indberetning til SKAT, jf. Databeskyttelseslovens § 11, stk. 2, nr. 1 eller nr. 2 og Databeskyttelsesforordningens art. 87 samt lovbekendtgørelse nr. 49 af 12. januar 2015, “Indkomstregistreringsloven”. * Dine helbredsoplysninger: Indhentning og behandling af dine helbredsoplysninger, såsom lægeerklæring, kan være nødvendigt for at overholde vores forpligtelser efter lovgivningen i tilfælde af eksempelvis sygemelding og dagpenge, jf. Databeskyttelseslovens § 7, stk. 2, Databeskyttelsesforordningens art. 9(2)(b), Dagpengeloven og Lov 1996-04-24 nr. 286 om brug af helbredsoplysninger mv. på arbejdsmarkedet (”Helbredsoplysningsloven”). * Logning af IT-, internet- og e-mailbrug: Vi behandler oplysninger om din brug af IT, internet og e-mails (”logning”) med henblik på at sikre, at virksomheden opfylder sine retlige forpligtelser til behandlingssikkerhed, jf. Databeskyttelsesforordningens art. 32, jf. art. 6(1)(c), og kan varetage andre legitime interesser, jf. art. 6(1)(f). * Vi indsamler og behandler kontaktoplysninger på dine nærmeste pårørende, oplysning om sygedage og barns sygedage, arbejdstidsregistrering, oplysninger om din a-kasse, dit foto, eventuelle samarbejdsproblemer, klager eller advarsler, opsigelser fra dig eller virksomheden mv. for at kunne varetage vores legitime interesse i at administrere dit ansættelsesforhold og holde et korrekt regnskab over fravær og arbejdstid, jf. Databeskyttelsesforordningen art. 6(1)(f), jf. Databeskyttelseslovens § 6, stk. 1. * Det juridiske grundlag for vores indsamling og behandling af de resterende ovennævnte personoplysninger, herunder din ansættelseskontrakt, bankkontooplysninger, lønoplysninger, pensionsoplysninger mv. er, at indsamling og behandling heraf er nødvendig for at indgå en ansættelseskontrakt og for at opfylde forpligtelserne i overensstemmelse med ansættelseskontrakten, jf. Databeskyttelsesforordningens art. 6(1)(b) og § 12 i Databeskyttelsesloven. * Dit CPR-nummer bruger vi til at oprette medarbejdersignatur for at få adgang til f.eks. det fælles medicinkort (FMK), jf. Databeskyttelsesforordningen art. 6 (1) (b+c). |

# Frivillighed

Når vi indsamler personoplysninger direkte fra dig, giver du os personoplysningerne frivilligt eller for at kunne indgå en kontrakt med os. Det kommer an på de nærmere omstændigheder, hvorvidt du er forpligtet til at give disse personoplysninger til os. F.eks. er du forpligtet til at give oplysninger om navn og CPR-nummer til brug for indberetninger til SKAT eller visse oplysninger i forbindelse med eventuel sygemelding.

Konsekvensen af ikke at give os personoplysninger om navn, adresse, telefonnummer, CPR-nummer og bankoplysninger mv. vil være, at vi ikke kan varetage formålene ovenfor, herunder at vi ikke kan indgå et ansættelsesforhold med dig, og/eller at vi ikke kan opfylde vores forpligtelser over for dig som din arbejdsgiver, eller at vi ikke kan opfylde vores forpligtelser over for offentlige myndigheder.

# Videregivelse af dine personoplysninger

Personoplysninger vil blive videregivet og delt med følgende modtagere:

|  |  |
| --- | --- |
| Indsæt modtagere, f.eks.:   * SKAT * Offentlige myndigheder, når det er relevant * Pensionsselskaber til oprettelse af f.eks. pensionsordning, når det er relevant for ansættelsesforholdet * Forsikringsselskaber til oprettelse af f.eks. sundhedsforsikring | * Eksterne leverandører til revision og juridisk bistand til virksomheden * I tilfælde af mistanke om strafbare forhold kan der ske videregivelse af oplysninger til politiet eller til andre tredjeparter |

Det juridiske grundlag for videregivelsen af dine personoplysninger er følgende:

|  |
| --- |
| * Videregivelse til offentlige myndigheder, politi eller eksterne leverandører til revision og juridisk bistand: i) Det er nødvendigt for at overholde virksomhedens eller dine arbejdsretlige forpligtelser eller rettigheder, som er fastlagt i anden lovgivning eller gældende kollektive overenskomster, jf. Databeskyttelseslovens § 12, stk. 1, jf. Databeskyttelsesforordningens art. 6(1), 9(1), 87 og 88, eller ii) det er nødvendig for, at virksomheden kan forfølge en legitim interesse, medmindre dine interesser eller grundlæggende rettigheder og frihedsrettigheder, der kræver beskyttelse af personoplysninger, går forud herfor, jf. Databeskyttelsesforordningens art. 6(1), 9(1), 87 og 88, jf. Databeskyttelseslovens § 12, stk. 2. * Videregivelsen til SKAT: Databeskyttelseslovens § 11, stk. 2, nr. 1 eller nr. 2 og Databeskyttelsesforordningens art. 87 samt lovbekendtgørelse nr. 49 af 12. januar 2015, “Indkomstregistreringsloven. * Videregivelsen til pensionsselskaber: Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en pensionsordning, jf. Databeskyttelsesforordningens art. 6(1)(b) og § 12 i Databeskyttelsesloven. * Videregivelsen til forsikringsselskaber: Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en forsikring, såsom en sundhedsforsikring, jf. Databeskyttelsesforordningens art. 6(1)(b) og § 12 i Databeskyttelsesloven. * Videregivelsen i forbindelse med tvister: Videregivelse er nødvendig for (følsomme personoplysninger, oplysninger om strafbare forhold og personnummer); at et retskrav kan fastlægges, gøres gældende eller forsvares, jf. Databeskyttelsesforordningens art. 9(2)(f) og § 7 i Databeskyttelsesloven samt (for almindelige personoplysninger); legitime interesser i at et evt. retskrav kan fastlægges, gøres gældende eller forsvares, jf. Databeskyttelsesforordningens art. 6(1)(f) og § 6 i Databeskyttelsesloven. |

# Overførsel af personoplysninger til databehandlere

Vi overfører dine personoplysninger til vores databehandlere, som p.t. er:

|  |
| --- |
| Indsæt detaljer på alle databehandlere, f.eks.:   * Lønbureauer * IT-leverandører, herunder eksterne cloud-leverandører |

# Overførsler til tredjelande

Vi overfører p.t. ikke personoplysninger til lande uden for EU/EØS eller internationale organisationer, men vi forbeholder os muligheden at gøre det fremover.

# Opbevaringsperiode

Vi opbevarer personoplysninger om dig, så længe vi har behov for at varetage de overfor angivne formål, og for at dokumentere vores ret til behandling af personoplysningerne og vores overholdelse af regler om behandling af personoplysninger og anden lovgivning, f.eks. bogføringsloven. Opbevaring sker ifht. reglerne om forældelse af straf- og erstatningsansvar (absolutte frister), hvis relevant. Hvis det ikke er relevant, sletter vi oplysningerne forinden.

# Dine rettigheder

Du har – med lovens begrænsninger - visse rettigheder, herunder retten til indsigt i personoplysninger, retten til at få ændret ukorrekte oplysninger, retten til at få slettet oplysninger, retten til at få begrænset oplysninger, retten til dataportabilitet, retten til at gøre indsigelse mod behandlingen af personoplysningerne, herunder ift. automatiseret, individuel beslutningstagning.

Du har også ret til at klage til en kompetent tilsynsmyndighed, herunder Datatilsynet.

# Kontakt

Hvis du har spørgsmål vedrørende behandlingen af dine personoplysninger eller udnyttelsen af dine rettigheder, er du velkommen til at kontakte os på [kontaktoplysninger på virksomhed].

[Navn på virksomhed]

[Adresse]

[Land]

Dato: [dato]